Hrvatski sabor
20180314

Hvala lijepo. Hvala na pohvalama. Ja radim samo svoj posao kao saborski zastupnik. Ali da se malo referiramo na papire, pa već kad smo o papirima govorili, ja ću pročitati jedan pasos. Kaže: više od polovine radnih mjesta i zanimanja biti će ukinuto ili će stupanj povećanja staža biti smanjen, te će se redefinirati institut sniženja dobne granice za stjecanje prava na starosnu mirovinu, ovisno o stažu osiguranja u efektivnom trajanju provedenom na radnom mjestu na kojem se staž osiguranja računa s povećanim trajanjem. Slijedom navedenih izmjena očekuje se dulji ostanak u svijetu rada i smanjenje priljeva budućih umirovljenja ovih kategorija osiguranika, ali i smanjenje iznosa doprinosa posljedično ukidanju ili smanjenju bonifikacije. To je 2017., državna tajnica ne čuje, 2017. nacionalni program reformi. Vi ste tu vrlo jasno rekli da smanjujete broj ljudi koji su na beneficiranom radnom stažu, da im smanjujete bonifikaciju, da im smanjujete njihova prava. To piše u vašem programu 2016., 2017. Ono što smo mi 2015. zapisali nije bila ova intencija.